Danie van Wyk, Author at LitNet
Gebore in Fraserburg in die Noord-Kaap, maar grootgeword en my skoolonderrig in Oudtshoorn ontvang, waar ek aan die Hoërskool Môrester gematrikuleer het. Ek verwerf my onderwysdiploma aan die Opleidingskollege Suid-Kaapland en studeer daarna deeltyds aan die Universiteit van Wes-Kaapland, waar ek die BA-graad (Tale) verwerf. Ek het dit later opgevolg met 'n honneursgraad in arbeidsreg aan die Universiteit van Kaapstad en 'n seniorbestuursontwikkelingsprogram aan die Universiteit Stellenbosch se Sakeskool.
Ek was verbonde aan verskeie skole in die Wes-Kaap as prinsipaal, waarna ek heeltyds by die onderwysvakbonde betrokke geraak het. Ek was hoofonderhandelaar in die Raad op Arbeidsverhoudinge in die Onderwys asook die Staatsdiensbedingingsraad. Ook was ek 'n projekleier verbonde aan die Federasie van Suid-Afrikaanse Skoolbeheerliggame voordat ek as hoof uitvoerende beampte by die Stigting vir Bemagtiging deur Afrikaans aangesluit het. Nou is ek betrokke by FEDSAS en by beheerliggame in skole.
Benewens my passie vir Afrikaans het ek ook 'n groot passie vir die ontwikkeling van skilders in voorheen benadeelde gemeenskappe. Ek is tans by 'n projek betrokke om opkomende skilders se werk te bemark en om aan hulle groter blootstelling te verleen.
Ek is geskei en het twee kinders, Andrè (24), 'n joernalis, en Danielle (22), 'n derdejaarstudent in siviele ingenieurswese.
In memoriam: Shaleen Surtie-Richards
Danie van Wyk In memoriam 2021-06-08
"Shaleen, jy het met oorgawe geleef en ons almal se lewens op een of ander manier geraak. Die Suid-Afrikaanse vermaaklikheidsbedryf het iemand groots verloor. Die gordyn het finaal en vir oulaas gesak."
Freek Robinson, Hermann Giliomee, Danie van Wyk Universiteitseminaar | University Seminar 2021-03-31
Protes en rollende massa-aksie wag op Wim. Freek Robinson praat met die geskiedkundige Hermann Giliomee en DAK-netwerk se Danie van Wyk.
"Die taalbeleid van die US kan in dieselfde lig gesien word as die lot wat die Franse Hugenote getref het. Die verbod op Afrikaanse studente om in Afrikaans te kommunikeer en om onderrig in hul moedertaal te ontvang, is 'n subtiele vorm van ont-taling."
Naomi Meyer, Danie van Wyk, Mercy Kannemeyer, Lizan Joubert Onderhoude 2021-02-08
"Teater, my bron van energie, samesyn en (ek is bang om te sê) geld, droog op."
"Ons benodig koelkoppe om plofbare situasies te ontlont. Eers was dit Senekal en nou Brackenfell. Waarheen is ons op pad? Politieke leierskap ontbreek op hierdie oomblik."
Huldeblyk aan Danny Titus
Danie van Wyk In memoriam 2020-09-21
Elders gesien: Meertalige inligtingsessies oor die pandemie
Danie van Wyk Elders gesien 2020-04-28
"Die probleem wat egter geïdentifiseer was deur verskeie mense, en spesifiek deur 'n algemene praktisyn wat twee spreekkamers in Khayelitsha en Mitchell's Plain het, is dat die meeste mense wat haar besoek, nie die boodskappe vanaf regeringskant verstaan nie. Dit word slegs in Engels gedoen en nie almal het toegang tot radio en tv nie."